system
Răspunde în limba română, în stilul Wikipedia, cat mai corect gramatical.
user
Ce informații relevante ai despre 14 mai?
assistant
14 mai este a 134-a zi a calendarului gregorian și ziua a 135-a în anii bisecți. Mai sunt 231 de zile până la sfârșitul anului.

Evenimente 

 964: Papa Ioan al XII-lea este ucis. Potrivit tradiției, el a fost ucis de către soțul unei amante.
 1610: Henric al IV-lea al Franței a fost înjunghiat mortal de un fanatic catolic, François Ravaillac, și a fost succedat la tron de fiul său, Ludovic al XIII-lea. Văduva sa, Maria de Medici, a servit ca regent pentru fiul lor de nouă ani, până în 1617.
 1643: Regele Ludovic al XIII-lea este succedat de fiul său în vârstă de patru ani, Ludovic al XIV-lea. În timpul minoratului regelui, regența este asigurată de mama acestuia, Ana de Austria.
 1796: Doctorul englez Edward Jenner a administrat primul vaccin contra variolei.
 1804: Președintele american Thomas Jefferson comandă o expediție la scurt timp după achiziționarea Louisianei în 1803. Începe Expediția lui Lewis și Clark care durează între mai 1804 până în septembrie 1806; prima traversare a continentului nord-american spre Pacific.
 1811: Paraguay își câștigă independența față de Spania.
 1870: S-a desfășurat primul meci de rugby din Noua Zeelandă, între Nelson Football Club și Nelson College.
 1900: Se deschid Jocurile Olimpice de vară de la Paris. Pentru prima oară au participat și femei.
 1939: Fetița peruană Lina Medina, în vârstă de cinci ani devine cea mai tânără mamă din lume.
 1940: Al Doilea Război Mondial: Rotterdam este bombardat de aviația germană.
 1940: Al Doilea Război Mondial: Olanda se predă Germaniei.
 1948: Evreii din Palestina și-au declarat independența formând statul Israel.
 1948: S-a înființat clubul sportiv FC Dinamo București.
 1955: A fost semnat „Tratatul de prietenie, colaborare și asistență mutuală” („Tratatul de la Varșovia”) între Albania (retrasă în 1968), Bulgaria, Cehoslovacia, R.D. Germană, Polonia, România, Ungaria și Uniunea Sovietică (intrat în vigoare la 5 iunie 1955). În urma schimbărilor din Europa Centrală și de Est din anii 1989 și 1990, „Tratatul de la Varsovia” și-a încetat valabilitatea la 1.VII.1991.
 1962: Pretendentul la tronul spaniol, Juan Carlos, și Prințesa Sofia a Greciei se căsătoresc la Atena.
 1968: Vizita oficială în România a președintelui Republicii Franceze, generalul Charles de Gaulle.
 1973: Prima stație spațială sub pavilion SUA, „Skylab", a fost lansată pe orbita Pământului.
 1981: Primul zbor al unui român în spațiul cosmic, Dumitru Prunariu, cu nava Soiuz–40. Zborul a durat 7 zile, 20 de ore și 42 de minute, activitatea spațială desfășurându–se la bordul stației orbitale „Saliut 6".
 1994: A fost inaugurat Hotelul Sofitel din complexul World Trade Center din București.
 1998: Este inaugurat primul hotel de cinci stele din România, Athénée Palace Hilton – București, construit în 1914 și extins în 1936 și 1965.
 2004: Frederik, prințul moștenitor al Danemarcei, se căsătorește la Catedrala din Copenhaga cu australiana Mary Donaldson.

Nașteri 
 1316: Carol al IV-lea, Împărat Roman (d. 1378)
 1553: Margaret de Valois, regină a Franței și Navarrei, soția lui Henric al IV-lea (d. 1615)
 1666: Victor Amadeus al II-lea al Sardiniei (d. 1732)
 1727: Thomas Gainsborough, pictor englez (d. 1788)
 1812: Costache Negri, scriitor și politician român (d. 1876)
 1832: Rudolf Lipschitz, matematician german (d. 1903)
 1863: John Charles Fields, matematician canadian (d. 1932)
 1868: Vladimir Hertza, jurist și om politic român (d. 1924)
 1880: Wilhelm List, mareșal german (d. 1971)
 1881: Marius Bunescu, pictor român (d. 1971)

 1885: Otto Klemperer, dirijor și compozitor german (d. 1973)
 1905: Jean Daniélou, teolog iezuit, istoric și cardinal francez (d. 1974)
 1914: Tiberiu Alexandru, folclorist, etnomuzicolog și organolog român (d. 1997)
 1920: Ursula Bedners, poetă, prozatoare și traducătoare română de etnie germană (d. 2005)
 1934: Anatol Ciobanu, lingvist român din Republica Moldova (d. 2016)
 1936: Bobby Darin, cântăreț, compozitor și actor american (d. 1973) 
 1944: George Lucas, regizor și producător american
 1945: Yochanan Vollach, fotbalist israelian
 1948: Florea Dumitrache, fotbalist român (d. 2007)
 1952: David Byrne, membru al Comisiei Europene responsabil pentru sănătate și protecția consumatorului
 1953: Norodom Sihamoni, actualul rege al Cambodgiei
 1959: Marcel Coraș, fotbalist român
 1965: Costel Câmpeanu, fotbalist român
 1968: Cristina Boiț, atletă română
 1969: Cate Blanchett, actriță australiană
 1970: Tibor Selymes, fotbalist și antrenor român de etnie maghiară
 1971: Sofia Coppola, regizor american
 1973: Ionela Bruchental-Pop, politician român
 1977: Anca Barna, jucătoare germană de tenis
 1979: Bleona Qereti, cântăreață albaneză
 1983: Anahi, actriță și cântăreață mexicană (RBD)
 1990: Stuart Carrington, jucător englez de snooker
 1992: Iaroslava Burlacenko, handbalistă ucraineană
 1993: Miranda Cosgrove, actriță americană

Decese 
 964: Papa Ioan al XII-lea (n. cca. 937)
 1470: Carol al VIII-lea al Suediei (d. 1409)
 1608: Carol al III-lea, Duce de Lorena (n. 1543)
 1610: Regele Henric al IV-lea al Franței (n. 1553)
 1643: Regele Ludovic al XIII-lea al Franței (n. 1601)

 1688: Antoine Furetière, savant și scriitor francez (n. 1619)
 1912: Regele Frederick al VIII-lea al Danemarcei (n. 1843)
 1912: August Strindberg, dramaturg suedez (n. 1849)
 1923: Charles de Freycinet, om de stat francez, al 43-lea prim-ministru al Franței (n. 1828)
 1949: Vasile Bârcă, politician român (n. 1884)
 1954: Heinz Guderian, general al armatei germane in cel de al doilea război mondial (n. 1888)
 1957: Camil Petrescu, romancier, dramaturg, poet, român (n. 1894)
 1959: Infanta Maria Antónia a Portugaliei (n. 1862)

 1960: Andrée Lavieille, pictoriță franceză (n. 1887)
 1979: Jean Rhys, scriitoare din Dominica (n. 1890)
 1987: Rita Hayworth, actriță americană de film (n. 1918)
 1992: Victoria Mierlescu, actriță română (n. 1905)
 1998: Frank Sinatra, cântăreț și actor american (n. 1915)
 2015: B.B. King, cântăreț, compozitor și multi-instrumentist de origine afro-americană (n. 1925)
 2017: Tatiana Iekel, actriță română (n. 1932)
 2017: Ioan Geampalia, general de brigadă (n. 1954)

Sărbători 

 Sf. Mc. Isidor din Chios (calendar creștin-ortodox; calendar greco-catolic)
 Sf. Sfințit Mc. Terapont, episcopul Ciprului (calendar creștin-ortodox)
 Sf. Matia  (calendar anglican; calendar romano-catolic; calendar greco-catolic)

 Paraguay: Ziua națională. Aniversarea proclamării independenței față de Spania (14 / 15 mai 1811)
 New Jersey: Ziua comitatului Somerset (1964)
 Columbia: Ziua națională a Capitalei

 România: Ziua națională de cinstire a martirilor din temnițele comuniste

Note

 
! 14
! 05 14